Andrzej Wroński

Andrzej Adam Wroński (s. 8. lokakuuta 1965 Kartuzy, Pommerin voivodikunta) on puolalainen entinen kreikkalais-roomalaisen tyylin painija, olympiavoittaja, maailman- ja euroopanmestari.

Wroński voitti 100 kg:n painoluokan olympiakultaa Soulissa 1988 ja Atlantassa 1996. Barcelonassa 1992 hän oli neljäs ja Sydneyssä 2000 13:s. MM-kilpailuista Wroński voitti yhden maailmanmestaruuden ja yhteensä neljä mitalia. EM-kilpailuista hän saavutti kolme kulta- ja kaksi pronssimitalia.

Wroński toimi Sydneyn kesäolympialaisten avajaisissa Puolan lipunkantajana. Hänet nimettiin vuonna 2010 kansainväliseen painin hall of fameen.

Lähteet 

 Profiili foldeak.com:in painitietokannassa 
 Profiili FILA:n sivustolla 
 Andrzej Wroński Biography and Olympic Results  Sports Reference LLC.

Viitteet 

Kašubit
Puolalaiset kreikkalais-roomalaisen tyylin painijat
Puolalaiset olympiavoittajat
Vuonna 1965 syntyneet
Elävät henkilöt